recursal/SuperWikiNEXT-32B huggingface dataset:
**מלחמות הדת באירופה** היו שורה של מלחמות דת שהתרחשו באירופה במהלך המאות ה-16, ה-17 ותחילת המאה ה-18.

כל הקונפליקטים המשויכים להגדרה מתייחסים לרפורמציה הפרוטסטנטית ששברה את הסדר הדתי והפוליטי של הממלכות הקתוליות באירופה. הצדדים הלוחמים לא תמיד נחלקו לפי דת, כך, לקראת סוף מלחמת שלושים השנים (1618–1648) צרפת הקתולית שיתפה פעולה עם הפרוטסטנטים כנגד מלוכת הבסבורג.

התנגשויות החלו עם מרד האבירים (1522) שגרר אחריו מלחמת האיכרים הגרמנית (1524–1525) באימפריה הרומית הקדושה. המלחמות התגברו לאחר שהכנסייה הקתולית התחילה כנגד התרחבות התנועה הפרוטסטנטית בקונטרה-רפורמציה. שיאו הגיע במלחמת שלושים השנים שחיסל שליש מאוכלוסיית הנסיכויות הגרמניות שהשתתפו בה. שלום וסטפליה נחשב לזה שסיים את המלחמה בין הכנסייה הקתולית לזו הפרוטסטנטית בכך שהכיר בקיום שלוש מסורות נוצריות באימפריה הרומית הקדושה: הכנסייה הקתולית, לותרניזם וקלוויניזם וייסד את מה שידוע כעת כריבונות ווסטפאלית. אך גם לאחריו מלחמות הדת נמשכו באירופה, כמו מלחמת שלוש הממלכות (1639–1651), מלחמת סבויה - וולדנסים (1655–1690) ומלחמת טוגנבורג (1712) ופסקו רק בשנות ה-20 של המאה ה-18 ועוד יותר מאוחר בזיכרון הקולקטיבי של אירופה.

הערות שוליים
------------

1. ↑  Nolan, Cathal J. (2006). The Age of Wars of Religion, 1000–1650: An Encyclopedia of Global Warfare and Civilization, Volume 2. London: Greenwood Publishing Group. pp. 708–10. מסת"ב978-0313337345
2. ↑  Onnekink, David (2013). War and Religion after Westphalia, 1648–1713. Ashgate Publishing. pp. 1–8
**בית הקברות הצבאי דוזינגהם** (באנגלית: **Dozinghem Military Cemetery**) הוא בית קברות של צבאות האימפריה הבריטית ממלחמת העולם הראשונה, השוכן בפלנדריה שבבלגיה.

רקע
---

בית הקברות ממוקם מצפון לעיר פופרינגה (Poperinge), באתר שנמצא בשעתו מאחורי קווי החזית הבריטיים-גרמניים בפלנדריה. באזור הוקמו שלוש תחנות איסוף נפגעים לקראת קרב פשנדל שהחל ביולי 1917. החיילים כינו אותן בהומור שחור **Bandag'hem, Mending'hem, Dozing'hem** ("חובשים אותם", "מתקנים אותם", "מטשטשים אותם"). ליד כל אחת מהשלוש הוקם בית קברות שקלט את מי שמתו מפצעיהם בתחנות אלו. שלושתם שומרו וקיבלו את שמותיהם לפי הכינויים שניתנו לתחנות האיסוף.

בית הקברות שימש לקבורת חללים מיולי 1917 ועד ראשית 1918. הוא שימש שוב לתקופה קצרה במהלך המערכה על צרפת ועל ארצות השפלה באביב 1940.

בית הקברות
----------

מתחם בית הקברות הוא בתבנית מלבן ששטחו כ-13 דונם ובו 17 חלקות. הוא מוקף גדר שיחים. מצבת הזיכרון הוצבה בקצהו המזרחי וצלב ההקרבה הוצב בקרבת קצהו המערבי. 

כיום קבורים באתר 3,312 חללים, מהם 73 ממלחמת העולם השנייה. הם היו 3,128 בריטים, 81 קנדים, 15 דרום אפריקאים, 14 ניו זילנדים, שישה אוסטרלים, שלושה אלמונים וכן 65 גרמנים. במקום נקברו גם שלושה עובדים מכוח העבודה הסיני שפעל באירופה.

מתכנן בית הקברות היה האדריכל הבריטי רג'ינלד בלומפילד (Reginald Blomfield). הוא הוקם במתכונתו הקבועה על ידי ועדת חבר העמים לקברי מלחמה ומתוחזק על ידה.

קישורים חיצוניים
----------------

ויקישיתוף מדיה וקבצים בנושא **בית הקברות הצבאי דוזינגהם** בוויקישיתוף
* בית הקברות, באתר ועדת חבר העמים לקברי מלחמה
	+ Peter Francis‏, What’s in a name?, בבלוג ועדת חבר העמים לקברי מלחמה
* מראה פנורמי של בית הקברות, באתר גוגל מפות

הערות שוליים
------------

1. ↑  בית הקברות מנדינגהם באתר ועדת חבר העמים לקברי מלחמה.
2. ↑  בית הקברות בנדג'הם באתר ועדת חבר העמים לקברי מלחמה.
רוג'ר פנרוז עומד על רצפה עם ריצוף פנרוז במכון לפיזיקה ואסטרונומיה באוניברסיטת טקסס A&M.
**ריצוף פנרוז** או **פסיפס פנרוז** הוא ריצוף של המישור שאינו מחזורי. הריצוף קרוי על שמו של המתמטיקאי הבריטי רוג'ר פנרוז. 

המצולעים המרכיבים את ריצוף פנרוז קרויים **אריחי פנרוז**. ישנן וריאציות אחדות של ריצוף פנרוז:

* ריצוף פנרוז הראשון שנמצא הורכב מארבעה מצולעים: מחומש, כוכב מחומש, מעוין ו"סירה" (משובע לא משוכלל דמוי סירה).
* ריצוף פנרוז השני מורכב מדלתון קמור ("עפיפון") ודלתון קעור ("חץ"), שהצמדתם זה לזה תיתן מעוין, אך כללי הריצוף אוסרים הצמדה כזו. הזוויות הפנימיות בדלתון הקמור הן של 72, 72, 72 ו-144 מעלות, ובדלתון הקעור הן 36, 72, 36 ו-216 מעלות.
* ריצוף פנרוז השלישי מורכב משני מעוינים: האחד עם זוויות 72° ו-108° ("האריחים העבים"), השני - עם זוויות 36° ו-144° ("אריחים צרים"). המעוינים הללו מתקבלים על ידי חיבור של שני משולשי זהב (משולש שווה-שוקיים שהיחס בין הבסיס לשוק או בין השוק לבסיס הוא יחס הזהב). על מנת להקל על עמידה בכללי הריצוף נהוגות שתי שיטות: הוספת זיזים ושקעים לצלעות (בדומה לפאזל) או החלפת הצלעות בעקומות פרבוליות.


|  |
| --- |
| * ריצוף פנרוז הראשוןריצוף פנרוז הראשון
* ריצוף פנרוז השניריצוף פנרוז השני
* ריצוף פנרוז השלישיריצוף פנרוז השלישי
 |

כל ריצוף של המישור עם אריחים אלו אינו מחזורי, וכל שני ריצופים שונים זהים בצורה המקומית אחד לשני (כל פרט סופי של הריצוף נמצא בריצוף האחר).

תכונות
------

האריחים הסמוכים של הריצוף ניתנים לחבירה על ידי פרט צורה החוזר על הצורה עצמה.
המרחק בין הקווים המקבילים הסמוכים מקבל שני ערכים שונים בדיוק (ולכל משפחת הקווים המקבילים סדרת הערכים הללו בעלת דמיון עצמי).
ריצופי פנרוז שיש בהם חורים מכסים את כל השטח פרט לצורה בעלת שטח סופי. לא ניתן להגדיל את שטח החור על ידי הסרת מספר סופי של אריחים ומילוי החור הנותר באריחים.

היסטוריה
--------

הצורה הגאומטרית נקראת על שמו של רוג'ר פנרוז שעסק במילוי מישורים בצורות מסוג אחיד ללא חפיפה ופערים ביניהן. הוא זה שלראשונה חיפש ומצא צורה שלא תחזור על עצמה - בעיה שנחשבה אז כבלתי ניתנת לפתרון. פנרוז הצליח לאסוף הרבה אריחים בעלי צורות שונות אך רק 2 מתוכם היו בעלי יחס זהב הנמצא בבסיס כל היחסים ההרמוניים.

הצורות שנוצרו בעלות צורות גבישיות כמו-מחזורית וסימטריה צירית בעלת הסדר החמישי. מבנה הריצוף קשור בסדרת פיבונאצ'י.

מאוחר יותר המדענים הישראלים דן שכטמן, אילן בלך יחד עם האמריקאי ג'ון קהאן והצרפתי דניס גרטיאס גילו את הצורה בסגסוגת מקוררת של מנגן ואלומיניום ובכך גם הראו שסדרי סימטריה בטבע אינם מוגבלים ל-1, 2, 3, 4 ו-6 וגבישים בעלי סימטריה מסדר ה-5 נמצאים במצב בין צורות אמורפיות לגבישים.

במרחב תלת-ממדי למילוי נפח בעזרת אריחים אנלוגיים לאריחי פנרוז משתמשים באיקוסהדרונים.

ראו גם
------

* ריצוף של המישור
* מחומש
* פנטגרם
* כוכב (גאומטריה)

קישורים חיצוניים
----------------

ויקישיתוף מדיה וקבצים בנושא **ריצוף פנרוז** בוויקישיתוף
* סבינה שטוקר-סגרה, ריצוף פנרוז, במדור "מאגר המדע" באתר של מכון דוידסון לחינוך מדעי, 26 ביולי 2011
* ריצוף פנרוז, באתר MathWorld (באנגלית)

* Martin Gardner, MATHEMATICAL GAMES - Extraordinary nonperiodic tiling that enriches the theory of tiles, **Scientific American**, January 1977, in JSTOR

הערות שוליים
------------

1. ↑  Roger Penrose, Pentaplexity, Eureka Vol. 39, pp. 16–22
2. ↑  אסף שטול-טראורינג, פרופ' דני שכטמן גילה משהו שהעולם סירב להאמין לו. נשאר רק לחכות לפרס נובל, באתר הארץ, 24 במרץ 2011
**תאוריות גילוי האותות** משמשת פסיכולוגים במחקר על קבלת החלטות בתנאי אי-ודאות. כמו כן, כחלק מענף הפסיכופיזיקה, תאוריות גילוי האותות, היא גישה שיטתית לבעיית הטיית התגובה ( נבחן עשוי להגיב לאות מסוים מתוך החלטה כי הוא קיים ולא מתוך חישה).
  

התאוריה משמשת גם בנושאי קבלת החלטות אנושיות בתחומים אחרים בהם קיימת דילמה דומה וגם בקבלת החלטות על ידי מערכות תוכנה, למשל: תוכנות אנטי-ספאם.

המודל
-----

| גירוי/ תגובה | כן | לא |
| --- | --- | --- |
| כן | פגיעה | החטאה |
| לא | אזעקת שווא | דחייה נכונה |

פגיעה הוא מצב בו מופעל גירוי או מתרחש אירוע ומבצע המטלה מגיב.  
החטאה הוא מצב בו מתרחש אירוע ומבצע המטלה אינו מגיב.אזעקת שווא מתארת תגובה כאשר לא מתרחש אירוע.דחייה נכונה היא מצב בו אין אירוע ואין תגובה.

היסטוריה
--------

תיאורית גילוי האותות הוצגה בספרה המקיף של רוברטה וולסטטר, "פרל הארבור: התרעה והחלטה", על כישלון מערך ההתרעה במתקפה על פרל הארבור. לטענת וולסטטר, הקושי שחוו מפעילי המכ"ם האמריקנים נבע מן הצורך להפריד בין הרעשים הרבים לבין האותות שיש להם משמעות ממשית. בשל כך, החיילים שתפקידם היה להתריע על תקיפה לא זיהו זאת בזמן, גם כאשר המכ"ם הציג את הנתונים הדרושים. וולסטטר אימצה בכך טרמינולוגיה מעולם האלקטרו-פיזי של הפעלת המכ"ם, כאשר היא מחברת בין אותות ורעשים פיזיקליים לבין אותות ורעשים תפיסתיים. מחקרים אלו היוו השראה לפיתוח מודל שייושם גם בהקשרים אחרים.

גישתה של וולסטטר, שהייתה פורצת דרך בחקר ההתרעה ופערי התפיסה האנושיים, זכתה ברבות השנים גם לביקורת לא מועטה. ביקורת מרכזית של שיטתה נמצאת בעבודתו של צבי לניר על הפתעת מלחמת יום הכיפורים. לטענתו, במקרים של הפתעה בסיסית הבעיה איננה בסינון הרעשים, אלא ביצירת מסגרת פרשנית כוללת רלוונטית, אשר בהיעדרה אין תוחלת לניסיון לברור את האותות מן הרעשים.

גילוי האותות בפסיכופיזיקה
-------------------------

הגישה מדגישה את תהליך השיפוט של האדם בדבר הגירויים. הפסיכופיזיקה הקלאסית מדגישה רק את הסף המוחלט, בעוד תיאורית גילוי האותות ממשיגה שני תהליכים נפרדים:

### תהליך חישה

משקף את רגישותו של הצופה לגירוי, ברמה הפיזית.

### תהליך החלטה

תהליך מנטלי המתבצע לאחר תהליך החישה, מייצג את הטיית הצופה.

### מדידה על פי התאוריה

על מנת לבדוק את הטיית התגובה לגירוי מסוים, נהוג לבצע ניסוי המתבצע כך:

* גירוי חלש מוצג במחצית צעדי הניסוי.
* הגירוי לא מוצג במחצית השנייה.
* הצופה מגיב "כן" אם הוא חושב שזיהה גירוי, ו"לא" אם הוא לא חושב שזיהה אותו.

ראו גם
------

* קבלת החלטות
* ניהול סיכונים
* תאוריית האותות והרעשים

קישורים חיצוניים
----------------

ויקישיתוף מדיה וקבצים בנושא **תאוריית גילוי האותות** בוויקישיתוף

* David Heeger, Magic Quadrant for Business Intelligence Platforms, Department of Psychology, Stanford University 1998

הערות שוליים
------------

1. ↑  Roberta Wohlstetter, **Pearl Harbor: Warning and Decision**, Stanford University Press, 1962
2. ↑  A Statistical Theory of Target Detection by Pulsed Radar
3. ↑  אתר המקהל, מחקר ההפתעה במאה ה-20 (ארכיון)
**בית"ר נהריה**  היא קבוצת כדורגל ישראלית מהעיר נהריה, המשחקת בליגה ב' צפון א'.

היסטוריה
--------

הקבוצה נוסדה בשנת 1962 ובעונתה הראשונה בליגה ג' סיימה במקום הראשון ועלתה לליגה ב'.

עד שנות ה-80', בית"ר שיחקה בליגה ב' ובליגה ג' והייתה בצילה של יריבתה העירונית, הפועל נהריה ששיחקה לרוב בליגה א' ובליגה הארצית. העניינים בעיר נהריה השתנו כשבעונת 1981/1982 כשהפועל נהריה ירדה לליגה ב' ובעונת 1984/1985 בית"ר נהריה עשתה היסטוריה כשעלתה לראשונה בתולדותיה לליגה א'. בעונתם הראשונה בליגה א' (1985/1986) סיימה הקבוצה במקום השני והעפילה למשחקי הפלייאוף במסגרתם ניצחה את הפועל ראשון לציון (2-2, 2-1) ורשמה עליית ליגה שני ברציפות, לליגה הארצית, אז הליגה השנייה.

בית"ר שיחקה בליגה הארצית עונה אחת בלבד אחרי שניצחו רק ארבעה משחקים באותה עונה וסיימו במקום הלפני אחרון וירדו חזרה לליגה א'. עונה לאחר מכן השלימה ירידת ליגה שנייה ברציפות, לליגה ב'. ב-1995 הודיעה הקבוצה על הפסקת פעילותה.

בית"ר נהריה הוקמה מחדש בשנת 2007 ובתוך עונה עלו לליגה ב'. 

בעונת 2012/2013, סיימה במקום הראשון שהפער מהמקום השני עמד על 13 נקודות ועלתה לליגה א'. 

בעונת 2014/2015, סיימה הקבוצה במקום ה-15 וירדה חזרה לליגה ב'.

בעונת 2019/2020 שיחקה בית״ר נהריה בליגה ב' (צפון א') וסיימה במקום ה-7 בטבלה מתוך 16 קבוצות.

בעונת 2022/2023 סיימה הקבוצה במקום ה-6 ונשארה לעוד עונה בליגה ב' (צפון א').

שחקני עבר בולטים
----------------

|  |  |
| --- | --- |
| * ראובן הלד
* יוסי ציצושווילי
* יהודה כהן
* עוגן קורבי
* דני מלכין
 | * נדב אביטל
* ברוך ממן
* עודד בלוש
* אריק שמואלי
 |

קישורים חיצוניים
----------------

* 

* בית"ר נהריה באתר ההתאחדות לכדורגל בישראל
* בית"ר נהריה, ברשת החברתית פייסבוק

הערות שוליים
------------

1. ↑  בארצית יישמר האיזון הבית"רי, בעיתון מעריב 11 במאי 1986
2. ↑  ההתאחדות לכדורגל בישראל - ליגות, באתר www.football.org.il
**פרטיבה פרמאר** (באנגלית: **Pratibha Parmar**; נולדה ב-11 בפברואר 1955 בניירובי) היא במאית, מפיקה ותסריטאית בריטית ממוצא הודי.

ביוגרפיה
--------

פרטיבה פרמאר נולדה בניירובי שאז הייתה חלק של מושבה בריטית להורים ממוצא הודי שהיגרו לאפריקה. בשנת 1967 המשפחה עברה לבריטניה. פרמאר סיימה לימודי אוניברסיטה בתחום תקשורת ומשאבי אנוש. בזמן הלימודים היא הייתה מעורבת בתנועת הסטודנטים. במשך 3 חודשים היא עבדה בקלקטה עם אמא טרזה.

בחזרה לבריטניה פרמאר המשיכה בלימודי תואר שני באוניברסיטת בירמינגהאם. בשנת 1982 היא הייתה בין מחברי ספר The Empire Strikes Back – Race and Racism in 1970s Britain.

בסוף שנות ה-80 של המאה ה-20 פרמאר החלה לעסות בקולנוע. היא עסקה בסרטי תעודה דוגמת Emergence (1986) ו- Sari Red (1988) שתיארו מצבה של אישה-מהגרת בלונדון. בשנת 1991 היא סיימה סרט "Khush" על חיי החברה ההלט"בית בהודו. סרט זה זכה בפרסים בפסטיבלי לקולנוע במדריד, פריז וסן פרנסיסקו. בשנת 1991 היא סיימה לעבוד על סרט A Place of Rage שהוקדש לנשים אפרו-אמריקאיות וזכה בפרס בארצות הברית.

סרטה Nina's Heavenly Delights בהשתתפות שלי קון ולורה פרייז'ר זכה להצלחה וקיבל מספר פרסים בפסטיבלי לקולנוע.

בשנת 2013 ב-BBC הוקרן סרט Alice Walker: Beauty in Truth שבוים על ידי פרמאר והוקדש לחייה ופעילותה של אליס ווקר.

קישורים חיצוניים
----------------

ויקישיתוף מדיה וקבצים בנושא **פרטיבה פרמאר** בוויקישיתוף
* 

* פרטיבה פרמאר, במסד הנתונים הקולנועיים IMDb (באנגלית)

* פרטיבה פרמאר, באתר AllMovie (באנגלית)

* פרטיבה פרמאר, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007436818905171
* BnF: cb12479639f (data)
* ISNI: 0000 0001 1743 1403
* LCCN: n86110952
* NTA: 073402869
* RKD: 383061
* SNAC: w60s2jws
* SUDOC: 166742856
* VIAF: 12408516
* WorldCat: lccn-n86110952

 |
פירוש נוסף ערך זה עוסק בספר חסידות. אם התכוונתם לספר שו"ת פרי הארץ, ראו ישראל מאיר מזרחי.

**פרי הארץ** הוא ספר דרשות חסידיות שנכתב על ידי רבי מנחם מנדל מוויטבסק (ה'ת"צ – א' באייר ה'תקמ"ח; 1730 – 8 במאי 1788), רב ומנהיג חסידי ומגדולי תלמידי המגיד ממזריטש. רבי מנחם מנדל עלה מוויטבסק שבבלארוס לארץ ישראל ב-1777 (ה'תקל"ז) יחד עם כ-300 חסידים, בה חי עד לפטירתו ב-1788. את הספר הוא חיבר בזמן ישיבתו בארץ ישראל ומכאן שמו- **פרי הארץ**. הספר מכיל בתוכו קבלה, חסידות והנהגות לעבודת ה' והדרשות בו מסודרות, בדומה למרבית ספרי החסידות, על סדר פרשות השבוע.

תלמידו רבי שלמה זלמן הכהן וולינר מתאר את דרשותיו השבועיות: 

> 
> מגלה רזין ומסתורין בכל שבת ושבת, ילאה הפה לדבר והלב לחשוב, גם באין מבין כי הדברים עתיקים, ומדבר על העצים והדומם צומח חי ומדבר, ומראה פנים לכל דבר, ומפשיטן הפשט אחר הפשט עד לעילא לעילא מכל אתוון ונקודין עד א״ס ב״ה כ״י
> 
> 
> 
> 

בחלק ממהדורות הספר, בפרשות הראשונות (עליהן אין דרשות של רבי מנחם-מנדל מוויטבסק) מובאים דרשות וקטע על כוונת המקווה מאת רבי אברהם המלאך. כמו כן, בסוף הספר מצויים מכתבים של רבי מנחם מנדל ושל רבי אברהם מקליסק לרוסיה, הכוללים הנחיות בעבודת ה', דרישה לחסידים לא ללכת לצדיקים אחרים (מלבד רש"ז ועוד כמה) ובקשות לסיוע כספי.

במהדורות החדשות של הספר משולב בו גם מתוכנו של הספר פרי עץ, ספר נוסף של המחבר.

היחס לספר
---------

יש אדמ"ורים חסידיים שהחשיבו במיוחד את הספר, כגון רבי ישראל מרוז'ין שהספר היה רגיל על שולחנו, אברהם יורוביץ, וה"אהלי יעקב" שאמר שכל אחד מתלמידי המגיד האיר גוון מסוים בתורתו, ומי שרוצה ללמוד "תורת המגיד ממש" שילמד את תורתו של רבי מנחם מנדל מוויטבסק.[דרוש מקור]

אף על פי שאין מחלוקת על תוכני הספר בקרב החסידים, הלימוד בו אינו נפוץ כיום בקרב החסידים עקב השפה הגבוהה שבה נכתב, וקשיים טכניים נוספים בהבנתו.[דרושה הבהרה]

מהדורות הספר
------------

* פרי הארץ - מהדורה ראשונה - ה'תקע"ד, מאהלוב
* פרי הארץ - ז'יטומיר - ה'תר"ט
* פרי הארץ - המסורה - ה'תשמ"ט
* פרי הארץ המבואר - עם ביאור "פריו מתוק" (ג' חלקים), ה'תשע"ח, מכון פרי הארץ, ביתר עלית

קישורים חיצוניים
----------------

* רבי מנחם מענדל מויטבסק, **פרי הארץ**, באתר היברובוקס
* פרי הארץ - טקסט, באתר ספריא
* החסידות עולה לארץ ישראל, הרב אליעזר מלמד באתר ישיבה.
* שיעורים בספר פרי הארץ באתר ישיבת רועה ישראל

הערות שוליים
------------

1. ↑  אגרות בעל התניא ובני דורו, הילמן, דוד צבי (באתר היברובוקס)
2. ↑  "היתר" זה מופיע לכאורה רק בתקופה מאוחרת יותר
3. ↑  בחלק ממהדורות הספר הדפיסו רק מכתבים מסוג מסוים, לדוגמה - רק המכתבים העוסקים בעבודת ה'
4. ↑  מופיע ב"עירין קדישין"
5. ↑  רבי מנחם מענדל מויטבסק, **פרי הארץ**, מהדורה ראשונה - ה'תקע"ד, באתר היברובוקס
נחל הקיבוצים, שבט התשע״ח
נחל הקיבוצים בפסח ה'תשפ"א, בפארק המעיינות סמוך לניר דוד
**נַחַל הַקִּבּוּצִים** או **נַחַל קִבּוּצִים** (בעבר נהר אל ג'מעין) הוא נחל איתן הזורם בעמק המעיינות שבעמק בית שאן.

גאוגרפיה
--------

הנחל ניזון מקבוצת מעיינות הבוקעים לרגלי הגלבוע ליד קיבוץ ניר דוד (תל עמל) שהיה קיבוץ 'חומה ומגדל' הראשון. זו הסיבה שהמעיינות הראשיים של הנחל קרויים בעברית: עין חומה (עין ג'מאעין בערבית) ועין מגדל (עין פוואר בערבית). שני המעיינות חוברים לנחל משותף ששמו בערבית: נהר ג'מאעין, מלשון ג'מאעי (משותף בערבית), ומכאן התרגום לשמו העברי נחל הקיבוצים.
השם המקומי של הנחל השגור בפי המקומיים הוא "המשולש".

שני המעיינות המזינים את הנחל בעלי ספיקה גבוהה. מימי עין חומה נתפסים ברובם להשקיה ושתייה, ומימי עין מגדל זורמים בחלקם הגדול לאורך הנחל. טמפ' המים בנחל קבועה כל השנה ועומדת על 24 מעלות.

מי הנחל נקיים וצלולים, לאורך הנחל צמחיית גדות נחלים טיפוסית וקנים רבים. הנחל עובר מתחת לגשרים שמעליהם עוברות דרכים חקלאיות. במהלכו של הנחל הותקנה בריכת נופש ופנאי - "בריכת הקיבוצים" בהמשך אפיק הנחל מצטרפים אליו מימי עין שוקק ומעיינות נוספים.

נחל הקיבוצים הוא מן הנחלים המטוילים ביותר בבקעת בית שאן. הכניסה לאתר חופשית והותקנו בו חניון מסודר, שבילי הליכה, שולחנות פיקניק ומתקני צל, מי שתייה ומזנון צנוע. באזור הפיקניקים השתמרה חורשת אקליפטוסים גבוהים המשרים צל בכל עונות השנה לרווחת המטיילים. בשנת 2010 הנחל נכלל ב"פארק המעיינות" ביחד עם עין מודע ועין שוקק. הכניסה לרכב אפשרית עד לחניון סמוך לכביש 669 או עד למתחם "פארק המעיינות" בצדו הדרומי של גן השלושה (הסחנה).

שמורת נחל הקיבוצים
------------------

 ערך מורחב – **שמורת נחל הקיבוצים**  

שמורת נחל הקיבוצים היא שמורת טבע מוכרזת בעמק המעיינות שבעמק בית שאן, שהוכרזה ב-10 בינואר 2006. שטח השמורה הוא כ-70.1 דונם. השמורה סובבת את נחל הקיבוצים.

גלריה
-----

* נחל הקיבוצים, ברקע תל שוכה
* 
* 
* 
* גשר צינורות בנחל הקיבוצים

לקריאה נוספת
------------

* אורי מאור, **ארץ המעיינות - המדריך השלם לנקודות המים הקסומות בישראל**, הוצאת ספריית בית אל, 2011, עמ' 12

קישורים חיצוניים
----------------

ויקישיתוף מדיה וקבצים בנושא **נחל הקיבוצים** בוויקישיתוף
* נחל הקיבוצים - סרטון טיול במים בנחל הקיבוצים

הערות שוליים
------------

1. ↑  ועדת השמות הממשלתית, רשימון נחלים באזורי הגלבוע ובית-שאן, 24 ביולי 1956, עמוד 7
מפהמיקומו של המשלט המשותף בבית שמש ברחוב המשלט. הצבא המצרי היה מחופר במזרח, סמוך למקום שבו נמצא כיום המושב מחסיה
**המשלט המשותף** הוא משלט שהיה פעיל בזמן מלחמת העצמאות, במקום שבו הוקמה מאוחר יותר העיר בית שמש. המשלט נקרא "המשלט המשותף" מכיוון שבסיום מבצע דני, ב-18 ביולי 1948, שלטו בחלקו הצפוני של הרכס אנשי חטיבת הראל, ואילו בחלקו הדרומי החזיק כח מצרי, כאשר המרחק בין חטיבת הראל לכח המצרי היה 60 מטרים בלבד.

היישוב היהודי היחיד שהיה קיים ב-1948 באזור בית שמש של היום הייתה המושבה הר-טוב, ששכנה סמוך למושב נחם של היום. לאחר נפילת גוש עציון הוחלט על פינוי המושבה המבודדת כדי למנוע אירוע דומה. הפינוי בוצע בלילה שבין 15 ל-16 במאי, מהמושבה לכפר אוריה הסמוך (שבעצמו ניטש בהמשך). חודשיים לאחר מכן השתלטו מחדש כוחות מחטיבת הראל על המושבה בלילה האחרון של מבצע דני, בלילה שבין 17 ל-18 ביולי. הכוחות הישראליים התבססו במשטרת הרטוב ובגבעה שעליה נבנתה מאוחר יותר בית שמש. הגבעה משתפלה ממערב למזרח, לכיוון הכפר דיר אבאן, מקום שבו שוכן כיום המושב מחסיה, ובו היו מחופרים כוחות מצריים.

לאחר הערכות ופגיעות בכוחותיה, בתחילת מבצע ההר כבשה חטיבת הראל את "המשלט המשותף" בלילה שבין 18 ל-19 באוקטובר בסיום הקרב, בשלב ההתארגנות, נהרג מכדור תועה הקמב"ץ ומפקד הפלוגה, אהרן (ג'ימי) שמי. בהמשך המבצע נכבש שאר האזור; בין השאר נכבשו מנזר בית ג'מאל, הכפרים דיר ראפאת ששירת את מנזר דיר ראפאת (המנזר קיים ופעיל, מבני הכפר, השייכים למנזר, מוחכרים למוסד הגמילה רטורנו), דיר אבאן, בית סוסין (כיום תעוז), זכריא (כיום זכריה), תל עזקה, הכפר הערבי בית נטיף (בקרבת נתיב הל"ה), תחנת הרכבת הר-טוב, ומצודת המשטרה הבריטית ערטוף שעל יד המושבה הר-טוב, שבה ממוקמת עד היום תחנת המשטרה האזורית של בית שמש והסביבה.

בסוף 1950 הוקמה במתחם המשלט מעברת הר-טוב, שלימים הפכה לעיר בית שמש. על שם המשלט קרוי רחוב בבית שמש, במקום שבו שכן, שנקרא "רחוב המשלט".

יש הטוענים כי על המשלט הזה כתב חיים חפר את השיר היו זמנים, בלחן של משה וילנסקי:

הָיוּ זְמַנִּים,  

אָז בַּמִּשְׁלָט יָשַׁבְנוּ,  

הָיוּ זְמַנִּים,  

לָחַמְנוּ וְאָהַבְנוּ,  

עַכְשָׁו דָּבָר אֵין לְהַכִּיר –  

עַל הַמִּשְׁלָט יוֹשֶׁבֶת עִיר,  

אוּלַי בִּזְכוּת אוֹתָם זְמַנִּים...

קישורים חיצוניים
----------------

* המשלט המשותף באתר WeShemesh
* קובי פינקלר, סיפורו של מקום - על המשלט יושבת עיר, באתר ערוץ 7, 28 באוקטובר 2017

הערות שוליים
------------

1. ↑  דויד מושיוב, על המשלט יושבת עיר, דבר, 22 באוקטובר 1963
**כותרות היום** (נקרא בעבר **חדשות 16:00** ו-**16:30**) היא מגזין יומי המסקר את אירועי היום עם כתבי ופרשני "חדשות 13" שהוגש על ידי אלי ראכלין שבפעם החליפו אותו עומר ירדני, ינון מילס ואורי קוואל לסירוגין. המגזין שודר החל מ-16 ביולי 2017 בערוץ עשר, ומ-16 בינואר 2019 ועד לקראת סוף ינואר 2020 שודרה בערוץ 13.

לוגו התוכנית השני, שהיה בשימוש החל מ-1 בנובמבר 2017 עד ה-15 בינואר 2019
לוגו התוכנית הראשון, שהיה בשימוש החל מ-16 ביולי 2017 עד 31 באוקטובר 2017

היסטוריה
--------

בעקבות פיצול ערוץ 2 העתידי ומעבר ערוצי החדשות לאפיקים חדשים, עזב הפורמט "ערב טוב עם גיא פינס" את ערוץ עשר, ועבר לערוץ החדש המסחרי של זכיינית השידור "קשת". עם עזיבת התוכנית "ערב טוב" הוחלט לשבץ את "הכל כלול" (שהייתה משודרת ב-16:00) בשעה 19:00. בערוץ הוחלט לשבץ בשעה הריקה מגזין חדשותי חדש בשם "**16:30**", שאותו יגיש אלי ראכלין 4 פעמים בשבוע ועומר ירדני יגיש את התוכנית ביום הנוסף הנותר. לעיתים מגישים את התוכנית גם ינון מילס ואורי קוואל.

פורמט התוכנית מבוסס על המגזין היומי מהדורת 19:00. לעומת זאת בשונה ממהדורת 19:00, 16:30 מציגה את כותרות היום ובכל אופי חדשותי לעומת מהדורת 19:00 שמציגה את כותרות מהדורת החדשות המרכזית של ערוץ עשר.

ב-15 בינואר 2019 שודרה התוכנית האחרונה בערוץ עשר. החל ב-16 בינואר 2019 משודרת בערוץ 13 בשעה 16:00. התוכנית קוצרה בעקבות המעבר ל-15 דקות.

החל מ-16 ביוני 2019 שודרה התוכנית בשעה 16:50 בעקבות הקדמת התוכנית "הכל כלול" לשעה 16:00. במסגרת השינויים קוצרה התוכנית ב-5 דקות והוסף מבזק קטן באורך 2 דקות בשעה 16:00. גם לאחר יצאת התוכנית "הכול כלול" לפגרה ומעבר התוכנית "הדו"ח היומי" לשעה 16:00, המשיכה התוכנית להיות משודרת באותן שעות שידור.

בדצמבר 2019 הוחלט להחזיר את התוכנית לשעה 16:00. התוכנית שודרה במשבצת שידור זאת עד ירידתה מהאוויר.

ב-16 בינואר 2020, שנתיים וחצי בדיוק לאחר עלייתה, ירדה התוכנית מהאוויר. הסיבה לכך היא העברת "הדו"ח היומי" לשעה 15:30 (בעקבות כך התוכנית הייתה קוטעת את השידור הרציף) והקדמת "החדשות עם יעקב אילון" ל-16:30, שגרמו לכך שהתוכנית נשארה ללא משבצת שידור.

ב-9 בפברואר 2020 עלתה התוכנית "חדשות היום" שקיבלה את רצועת החדשות בשעה 16:00 במקום התוכנית.

מבנה התוכנית
------------

במהלך התוכנית, מוצגים ענייני היום בחדשות בישראל ובעולם, עם דיווחים של כתבי ופרשני "חדשות 13".

בעבר, כששודרה בשעה 16:30, לקראת סוף התוכנית ניתנה גם הצצה לסיפור המרכזי של התוכנית "חמש עם רפי רשף", ששודרה מיד לאחר התוכנית.

### הארכיון לא שוכח

בעבר בסוף התוכנית שודרה הפינה של דף הטוויטר "הארכיון לא שוכח", שמנוהל על ידי חגי דותן, בה מציגים קטע קצר מארכיון "חדשות עשר" על אירוע מסוים.

קישורים חיצוניים
----------------

* הארכיון לא שוכח, בדף הטוויטר של חדשות 13.
**סעיף 27א לחוק זכות יוצרים, התשס"ח-2007** עוסק ביצירות שבעל זכות היוצרים בהן אינו ידוע או לא אותר ("יצירות יתומות"). הסעיף נוסף כחלק מתיקון מס’ 5 לחוק זכות יוצרים, תשע"ט-2019 שאושר בכנסת העשרים ב-1 בינואר 2019.

לשון הסעיף
----------

> 
> (א) שימוש ביצירה שבעל זכות היוצרים בה אינו ידוע או לא אותר, מותר בתנאים אלה:
> 
> 
> (1) המשתמש פעל בשקידה סבירה לגילוי או לאיתור בעל זכות היוצרים ביצירה, לפי העניין, לפני השימוש;
> (2) המשתמש ציין באופן ברור באותה דרך שבה הוא עושה שימוש ביצירה, כי השימוש נעשה על פי סעיף זה וכי בעל זכות יוצרים זכאי לבקש שהמשתמש יחדל מהשימוש וכן פרטים ליצירת קשר עמו;
> (3) המשתמש הפסיק את השימוש או קיבל רישיון לשימוש עתידי לאחר שקיבל הודעה מבעל זכות היוצרים.
> (ב) היה השימוש ביצירה כאמור בסעיף קטן (א) מסחרי, יחולו הוראות אלה נוסף על האמור באותו סעיף קטן:
> 
> 
> (1) המשתמש פרסם הודעה באינטרנט או בעיתון יומי זמן סביר לפני השימוש;
> (2) המשתמש שילם לבעל זכות היוצרים תמלוג ראוי לאחר שקיבל הודעה מבעל זכות היוצרים; תמלוג ראוי כאמור ישולם בעד התקופה שתחילתה במועד תחילת השימוש ביצירה.
> (ג) שקידה סבירה תיבחן בין השאר בהתחשב באופי היצירה ובמועד יצירתה.
> 
> 
> (ד) השר רשאי לקבוע בתקנות פעולות שייחשבו שקידה סבירה ופרטים ליצירת קשר כאמור בסעיף קטן (א)(2).
> 
> 
> (ה) אין בהוראות סעיף זה כדי לגרוע מסמכויות האפוטרופוס הכללי לפי חוק האפוטרופוס הכללי, התשל״ח–1978.
> 
> 
> 
>

קישורים חיצוניים
----------------

* סעיף 27א לחוק זכויות יוצרים באתר ויקיטקסט
ספר השאילתות, מהדורת דיהרנפורט, 1786
**רב אחא** (ידוע גם בשם **אחאי**) **משַבָּחָא** שבבבל (ד'ת"מ (680) לערך - סביבות ד'תק"כ (760)) היה מחכמי פומבדיתא שבבבל. נודע בעקבות ספרו, השאילתות. השאילתות הוא הספר הראשון שנתחבר לאחר חתימת התלמוד, ונקרא ע"ש מחברו. בעקבות מינוי לגאון של רב נטרוני בר רב אמונה שהיה כפוף לרב אחא, על ידי שלמה בר חסדאי ראש הגולה, עלה רב אחא לארץ ישראל אחרי שנת ד'תק"י.

זהותו
-----

רב שרירא גאון באיגרת הקרויה על שמו, מספר (בתרגום לעברית):

> 
> ואחריו (אחרי מר רב שמואל בר מר), מָלַךְ (=כיהן כראש ישיבת פומבדיתא) מר רב נטרוני הכהן בן מר רב אמונה... ובימיו עלה מר רב אחא משבחא לארץ ישראל, משום שמר רב נטרוני משמשו היה (=כפוף לו), וכאשר מינה אותו לנשיא עליו עלה לשם.
> 
> 
> 
> — איגרת רב שרירא גאון, מהד' ב"מ לוין, עמ' 103, נוסח ספרד
> 

לוי גינצבורג טען שבעלותו לארץ ישראל, פעל רב אחא להפצת תורת ישיבות בבל (במסגרת המאבק בין המרכז הבבלי למרכז הארצישראלי), ולכן חיבר את ספר השאילתות, המורכב מהלכות שמקורן בתלמוד הבבלי, אך בארמית ארצישראלית. אולם, יעקב נחום אפשטיין חלק על זיהוי הדיאלקט הארמי שבספר כדיאלקט ארצישראלי.

אביגדור אפטוביצר טוען שחכמי בבל לא ראו בעין יפה את עלייתו של רב אחא לארץ ישראל, שהייתה בה מעין "עריקה" למרכז התורני המתחרה במרכז הבבלי.[דרוש מקור]

יצירתו
------

 ערך מורחב – **שאילתות**  

ספרו, ה"שאילתות", הוא הספר הראשון הידוע לנו אחרי תקופת התלמוד. הוא מאגד דרשות מסוג שאילתא על סדר פרשות השבוע. לא ידוע מה היה חלקו של רב אחא בשאילתות עצמן - האם חיבר אותן, או שמא רק ליקט שאילתות ידועות בזמנו. אין גם ידיעה ברורה האם חיבר רב אחא את הספר עוד בהיותו בבבל, או לאחר שעלה לארץ ישראל.

לקריאה נוספת
------------

* ירחמיאל ברודי, **לתולדות נוסח השאילתות**, ניו יורק תשנ"ב
* ירחמיאל ברודי, **צוהר לספרות הגאונים**, תל אביב 1998
* Robert Brody, *The Geonim of Babylonia and the Shaping of Medieval Jewish Culture*, New Haven & London, 1998

קישורים חיצוניים
----------------

* אחאי גאון, ב"אנציקלופדיה יהודית" באתר "דעת"
* טקסט מלא של שאילתות דרב אחאי גאון מהדורת ונציה
* רב אחא משבחא, באתר אנציקלופדיה בריטניקה (באנגלית)
* מידע על רב אחא משבחא בקטלוג "מרחב" של הספרייה הלאומית
* אחאי (680-752), משבחא, גאון, דף שער בספרייה הלאומית

הערות שוליים
------------

1. ↑  גאוניקה א' עמ' 86-89.
2. ↑  מחקרים בספרות התלמוד א' עמ' 86-89.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257436805171
* GND: 100993729
* ISNI: 0000 0000 7139 9099
* LCCN: nr93043982
* VcBA: 495/265299
* VIAF: 66823723
* WorldCat: lccn-nr93043982

 |
מושבת טרמיטים, אחת מהדוגמאות הרבות לסופר-אורגניזם
**אורגניזם-על** או **סוּפֶּר-אורגניזם** (נכתב גם **סופר-אורגניזם**, **Superorganism**) הוא אורגניזם המורכב מאורגניזמים אחרים. הדוגמאות המובהקות ביותר לסופר-אורגניזם הן קן נמלים וכוורת דבורים.

האורגניזמים שמרכיבים את הסופר-אורגניזם הם עצמאיים במידת מה, אך הם אינם מסוגלים להתרבות או להתקיים לאורך זמן כשהם לבדם. הם מוגדרים כ"סופר-אורגניזם" אם הם פועלים יחד למען שימור הקבוצה, ולא למען עצמם. בקן נמלים, למשל, המלכה היא היחידה שמסוגלת להתרבות, אך היא אינה מסוגלת לשרוד בכוחות עצמה. הנמלים האחרות חיות אך ורק על מנת לאפשר למלכה לשרוד בפני עצמה. הן מסוגלות להתקיים זמן מה בעצמן, אך לא להוליד דורות המשך. על כן, המלכה ושאר הנמלים פועלים יחד כדי להבטיח את קיום המושבה כולה.

תפקודם של הפרטים השונים במושבה אנלוגי לזה של תאים, רקמות או איברים שונים בגוף אורגניזם רגיל. לדוגמה: הזכרים והנקבות הפוריים שיוצאים למעוף הכלולות מהווים מעין תאי מין עבור הקן כולו.

חיות חברתיות רבות, כמו זאבים וביזונים, אינן נחשבות לסופר-אורגניזמים, כי הן אינן עונות על ההגדרה לעיל.

המונח נטבע על ידי הגיאולוג ג'יימס האטון, "אבי הגיאולוגיה", ב-1789 בהתייחס לכדור הארץ בהקשר של גיאופיזיולוגיה. באמצע המאה ה-19 אימץ הסוציולוג והפילוסוף הבריטי הרברט ספנסר את המונח, והוא משמש גם בתחומים משיקים לביולוגיה כמו סוציוביולוגיה ואנתרופולוגיה, ואף בתחומים מרוחקים יותר כמו סוציולוגיה ומחשבה מדינית.

השערת גאיה מניחה כי כדור הארץ כולו הוא סופר-אורגניזם, וכל יצורים החיים בו הם חלק ממערכת מורכבת הנועדה לשמר את החיים על פניו.

דוגמאות לסופר-אורגניזמים
------------------------

* מושבות של נמלים וטרמיטים
* כוורות של דבורים וצרעות
* שוניות אלמוגים
* מושבות של החולד העירום, יונק החי במושבות גדולות.

ביקורת על רעיון הסופר-אורגניזם
------------------------------

מדענים רבים טענו שההגדרה לאורגניזם בהקשר זה אינה ברורה מספיק, ולכן המושג מעורפל. הועלתה טענה על פיה גם אדם יחיד יכול להיחשב ל"סופר-אורגניזם", כי גוף האדם מכיל מיליוני חיידקים ונגיפים.

בתרבות
------

* בסדרת "מסע בין כוכבים: הדור הבא" מופיע גזע חייזרי שנקרא בּוֹרְג, והוא מאופיין בכך שיש לו מלכה אחת ששולטת בכל שאר הפרטים.

ראו גם
------

* מערכות מורכבות מסתגלות

קישורים חיצוניים
----------------
**זיו אבירם** (נולד בשנת 1959) הוא מיליארדר ישראלי, יו"ר פעיל משותף בחברת אורקם טכנולוגיות ובעבר נשיא ומנכ"ל חברת מובילאיי.

ביוגרפיה
--------

זיו אבירם נולד ב-1959. לאחר שירותו כקצין בחיל הרגלים, החל ללמוד הנדסת תעשייה וניהול באוניברסיטת בן-גוריון בנגב וסיים בשנת 1984.
כיהן כמנכ"ל רשת כתר ספרים וכמנכ"ל רשת הנעליים גלי. בשנת 1993 מונה למנכ"ל פארק המים "אטרקציה" בים המלח.{{הערה|אמנון יוסף, מנהלי פארק מים: אשת סגן השר פנחסי התחמקה מתשלום, חדשות, 18 ביולי 1993} 

בשנת 1999 ייסד אבירם (יחד עם פרופ' אמנון שעשוע) את חברת מובילאיי וכיהן כנשיא וכמנכ"ל החברה עד מכירתה. בשנת 2010 ייסד (יחד עם פרופ׳ שעשוע) את חברת אורקם וכיהן כנשיא ומנכ"ל במשך 11 שנה. כיום הוא מכהן כיו״ר פעיל משותף של החברה.
לאחר רכישת מובילאיי על ידי אינטל תמורת 15.3 מיליארד דולר בשנת 2017, פרש אבירם מהחברה ועבר להתמקד בניהול חברת אורקם. בשנה זו הפך לעמית כבוד של המרכז הבינתחומי הרצליה.

לאחר פרישתו ממובילאיי הפך אבירם גם ליועץ ומשקיע בעשרות חברות טכנולוגיה. בין השאר השקיע בחברת REE המפתחת פלטפורמות לתעשיית הרכב, בתבל המפתחת רחפנים לקטיף פירות, ובבילדטוס המייצרת מערכת לניהול אתרי בנייה על ידי ניתוח תמונות המותקנות על קסדות העובדים. בנוסף הפך שותף לקבוצת תדהר בפרויקט מלונאות ומגורים בשדרות רוטשילד בתל אביב.

בשנת 2019 ייסד אבירם יחד עם יוסי בן עמרם וחגי גרינשפון את חברת מדיקיין, והוא משמש כיושב הראש של החברה. מדיקיין עוסקת במחקר ופיתוח, ייצור ושיווק של תרופות המשלבות מרכיבים מצמח הקנאביס ומרכיביו. בחודש מאי 2023 הודיעה מדיקיין על הפסקת פעילות גידול ושיווק קנאביס בישראל.

בשנת 2021 הקים ביחד עם ארבעת ילדיו את קרן משפחת אבירם (ע"ר). הקרן פועלת בתחומים: חדשנות וטכנולוגיה, חינוך, אהבת הארץ וחיבור לטבע, מדע, מחקר ורפואה. הקרן השיקה ב-2021 את "Aviram Awards - Tech For Humanity", תחרות לאיתור מיזמים משני מציאות במזרח התיכון.

אבירם הוא אלמן ואב לארבעה, מתגורר בתל אביב.

קישורים חיצוניים
----------------

ויקישיתוף מדיה וקבצים בנושא **זיו אבירם** בוויקישיתוף
* זיו אבירם, באתר אורקם
* זיו אבירם, באתר מדיקיין
* איתמר כהן, עשירי ישראל של מגזין TheMarker, דירוג 2021 - זיו אבירם, באתר TheMarker
* ראיון עם זיו אבירם, באתר בלומברג
* אתר קרן משפחת אבירם

הערות שוליים
------------

1. ↑  המרכז הבינתחומי הרצליה חולק כבוד לזיו אבירם, באתר אוניברסיטת רייכמן
2. 1 2  ברכות למייסד מובילאיי ובוגר אוניברסיטת בן-גוריון זיו אבירם (באנגלית), באתר אוניברסיטת בן-גוריון בנגב
3. ↑  מייסד מובילאיי זיו אבירם פורש לאחר השלמת עסקת ה-15 מיליארד דולר עם אינטל (באנגלית), באתר פייננשל טיימס
4. ↑  נתנאל אריאל, "אנחנו נהיה אינטל של עולם הרכב", באתר ביזפורטל‏, 23 ביולי 2021
5. ↑  הרובוטים לקטיפת פירות של תבל גייסו 20 מיליון דולר מענקי החקלאות האסייתיים ומ-AgFunder (באנגלית), באתר AFN
6. ↑  שלומית צור, שותף חדש לתדהר בפרויקט רוטשילד 10: מייסד מובילאיי זיו אבירם, באתר כלכליסט, 1 ביולי 2020
7. ↑  גלי וינרב, ‏"אין היום חברת תרופות גנרית שלא מחפשת להיכנס לקנאביס", באתר גלובס, 7 במרץ 2021
8. ↑  "עוד חלום שהתנפץ: חברת הקנאביס של מייסד מובילאיי זיו אבירם התפרקה", באתר קנאביס (מגזין)
9. ↑  קרן משפחת אבירם, באתר "גיידסטאר ישראל"
10. ↑  אודות, באתר קרן משפחת אבירם
11. ↑  אסף גולן, פורבס וקרן אבירם יעניקו פרס של חצי מיליון דולר למיזם משנה מציאות שיגיע מהמזרח התיכון, באתר ישראל היום, 1 בנובמבר 2021
**ארתור אולכסייוביץ' רודקו** (באוקראינית: **Артур Олексійович Рудько**; נולד ב-7 במאי 1992 בקייב שבאוקראינה) הוא כדורגלן אוקראיני המשחק השוער בקבוצת לך פוזנן מליגת העל הפולנית, בהשאלה ממטאליסט חרקוב.

קריירת מועדונים
---------------

רודקו גדל במחלקות הנוער של דינמו קייב ווידראדני קייב. בשנת 2009 החל לשחק בקבוצת המילואים של דינמו קייב. ב-17 ביולי 2015 הושאל רודקו להוברלה אוז'הורוד מליגת העל האוקראינית. ב-19 ביולי ערך את הופעת הבכורה שלו במועדון, בתיקו 1-1 נגד דניפרו דניפרופטרובסק במסגרת המחזור הראשון בליגה לעונת 2015/2016. בסך הכל ערך 15 הופעות ליגה במהלך תקופת ההשאלה. בסוף שנת 2015 חזר רודקו לדינמו קייב. ב-14 במאי 2016 ערך את הופעת הבכורה שלו בקבוצה הראשונה של המועדון במסגרת הליגה, בניצחון 1–4 על מטאליסט חרקוב במסגרת המחזור ה-26 בליגה. בסך הכל ערך 20 הופעות ליגה במדי המועדון.

בחודש יולי 2019 חתם רודקו בפאפוס מליגת העל הקפריסאית. ב-23 באוגוסט ערך את הופעת הבכורה שלו במועדון, בניצחון 1–2 על נאה סלמיס פמגוסטה במסגרת המחזור הראשון בליגה לעונת 2019/2020. הוא שיחק במועדון במשך שלוש עונות, בהן ערך 86 הופעות ליגה.

ב-1 ביולי 2022 חתם רודקו במטאליסט חרקוב מליגת העל האוקראינית. יום לאחר מכן הושאל למשך עונה אחת ללך פוזנן מליגת העל הפולנית. ב-5 ביולי ערך את הופעת הבכורה שלו במועדון, בניצחון 0–1 על קרבאך במסגרת מוקדמות ליגת האלופות לעונת 2022/2023. ב-16 ביולי ערך את הופעת הבכורה שלו בליגה, בניצחון 0–2 על סטאל מיילץ במסגרת המחזור הראשון לעונת 2022/2023.

קישורים חיצוניים
----------------

ויקישיתוף מדיה וקבצים בנושא **ארתור רודקו** בוויקישיתוף
* ארתור רודקו, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ארתור רודקו"**.
**דנבישייר** (באנגלית: **Denbighshire**, בוולשית: **Sir Ddinbych**) הוא מחוז ממחוזות ויילס, בצפון ויילס, בממלכה המאוחדת. המחוז נוצר בשנת 1996 על בסיס חלק מהמחוז השמור קלוויד' (Clwyd) והמחוז ההיסטורי דנבישייר, למרות שגבולות המחוז החדש שונים באופן ניכר.

עיר הבירה של המחוז היא רית'ין (Ruthin) אשר ממוקמת פחות או יותר במרכז המחוז. האוכלוסייה במחוז היא כ-96,700 איש והיא מדורגת במקום ה-16 מבחינת אוכלוסייה מבין מחוזות ויילס. צפיפות האוכלוסין במחוז היא 115 איש לק"מ רבוע, במקום ה-14 בדירוג הצפיפות מבין מחוזות ויילס.

גאוגרפיה
--------

מחוז דנבישייר מכיל בעיקר אזורים הרריים ומרחבים גבוהים, ביניהם נמצאים מספר עמקים ונהרות. במזרח ניצב רכס הרי קלוויד (Clwydian Range), במערב גבעות הירת'וג (Hiraethog Moors) ורכס הרי ברווין (Berwyn range) בדרום המחוז. לאורך מרכז שטח המחוז, מדרום לצפון, משתרע עמק קלוויד הרחב והפורה. בקצה הצפוני של המחוז ישנה גם רצועת חוף.

בשטחי המחוז נמצאים מספר כפרים ועיירות קטנות. בין העיירות המרכזיות ניתן למנות את: ריל (Rhyl; ‏24,889), פרסטטין (Prestatyn; ‏18,496), דנבי (Denbigh; ‏8,783), רית'ין (Ruthin; ‏5,218), ריד'לן (Rhuddlan; ‏4,296), סיינט אסאף (St Asaph; ‏3,491), ל'אנגול'ן (Llangollen; ‏3,412).

כלכלה
-----

המחוז לא מכיל מוקדי תעשייה רבים, אלא מספר פארקי תעשייה בפרברי הערים הגדולות יותר, גם תעשייה זו היא לרוב תעשייה קלה ושירותים. רוב כלכלת המחוז נשענת על חקלאות ותיירות. האזורים הגבוהים יותר מכילים חוות ושיטחי מראה בעיקר לגידול כבשים ובקר, בעוד שבעמקים ישנה חקלאות שדה (בעיקר חיטה ושעורה) ובקר לצורכי תעשיית מוצרי החלב.

קישורים חיצוניים
----------------

ויקישיתוף מדיה וקבצים בנושא **דנבישייר** בוויקישיתוף
* 

* אתר האינטרנט הרשמי של דנבישייר
* דנבישייר, באתר אנציקלופדיה בריטניקה (באנגלית)

הערות שוליים
------------

1. 1 2  נכון לשנת 2010.
2. ↑  מספרי האוכלוסייה של העיירות נכונים למפקד אוכלוסייה משנת 2001.

| מחוזות ויילס |
| --- |
| 

|  |
| --- |
| אנגלסי • גוויניד' • קונווי • דנבישייר • פלינטשייר • רקסהאם • קרדיגיון • פוויס • פמברוקשייר • קרמרת'נשייר • סוונסי • נית' פורט טלבוט • ברידג'אנד • רונד'ה קינון טף • מרת'יר טידפיל • קרפילי • בלייני גוונט • ת'ורפן • מונמות'שייר • עמק גלמורגן • קארדיף • ניופורט |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557382005171
* LCCN: n50052158
* MusicBrainz: adcbf672-1cba-46e7-83a5-755c7fd8709f
* WorldCat (עם LCCN): n50-052158

 |
**רגימנט רובאי גורקה** (באנגלית: **Royal Gurkha Rifles** או בר"ת: **RGR**) הוא רגימנט חיל רגלים קל בצבא הבריטי. הרגימנט הוא כיום רגימנט חיל הרגלים היחיד של חיילי גורקה המשרת בצבא הבריטי והוא נמצא תחת פיקוד חטיבת הגורקה. חיילי גורקה הם חיילים אשר מגויסים באזור הנושא שם זה בנפאל, שירות של חיילים נפאלים בצבא הבריטי נשמר כמסורת מאז המאה ה-19, תקופה בה האימפריה הבריטית שלטה באזורים נרחבים בדרום אסיה.  

חיילי גורקה נחשבים ללוחמים אמיצים וממושמעים. מלבד הצבא הבריטי, חיילי גורקה משרתים גם בצבא הודו וצבא נפאל.

חילי הרגימנט בתרגיל.

מבנה וייעוד
-----------

* **הגדוד הראשון, רובאי גורקה המלכותי** (ר"ת: **1RGR**)
* **הגדוד השני, רובאי גורקה המלכותי** (ר"ת: **2RGR**)
* **הגדוד השלישי, רובאי גורקה המלכותי** (ר"ת: **3RGR**)

שני הגדודים משרתים בתור גדודי חיל רגלים קל, בפיקוד חטיבת חי"ר 52, או בחיל המצב הבריטי בברוניי. הגדודים מבצעים רוטציה בתפקידים בערך כל 3 שנים. הגדוד השלישי הוקם מחדש (לאחר שנסגר ב-1996) בתחילת 2020 כחלק מפיקוד ההכשרה קבוצת חיל הרגלים המיוחד, הגדוד עוסק בהכשרת כוחות מקומיים כחלק ממערכות עתידיות ברחבי העולם. 

משום המיקום של אחד הגדודים בברוניי שבדרום מזרח אסיה, הגדוד לעיתים נקרא לשרת כחלק מכוח משימה באפגניסטן. גם הגדוד השני, כחלק מחטיבת החי"ר 52, נקרא גם הוא לפרקי משימה באפגניסטן. כחלק מפרק משימה שכזה, סופח הנסיך הארי מוויילס לתקופה מסוימת לגדוד הראשון, בתור קצין טיווח ארטילרי.

היסטוריה
--------

### הגדוד הראשון

הגדוד הראשון נוצר מפירוק שני גדודים משני רגימנטים נפרדים והפיכתם בשנת 1994 לגדוד ברגימנט החדש. הגדודים היו: הגדוד הראשון של **הרגימנט ה-2 רובאי גורקה של המלך אדוארד ה-7**, והגדוד הראשון של **הרגימנט ה-6 רובאי גורקה של המלכה אליזבת**.

### הגדוד השני

הגדוד השני נוצר בשני שלבים, תחילה בשנת 1994 נוצר הגדוד על ידי פירוק הגדוד הראשון של **הרגימנט ה-7 רובאי גורקה של הדוקס מאדינבורו**. בשנת 1996, צומצם רגימנט רובאי גורקה משלושה גדודים לשני גדודים, והגדוד השלישי שנוצר מפירוק הגדוד הראשון של **הרגימנט ה-10 רובאי גורקה של הנסיכה מארי**, אוחד לכדי הגדוד השני. צמצום זה נעשה כחלק מצמצום הכוחות הבריטים בהונג קונג.

קישורים חיצוניים
----------------

* 

* אתר האינטרנט הרשמי של רגימנט רובאי גורקה המלכותי
* אתר הרגימנט באתר משרד הביטחון הבריטי (באנגלית)
* בראון נכנע: כל חיילי גורקה יוכלו להתיישב בבריטניה, באתר הארץ, 22 במאי 2009.
* AFP, ניצח לבד 30 מטליבאן: צל"ש המלכה לחייל נפאלי, באתר ynet, 4 ביוני 2011.

| רגימנטים בחיל הרגלים של הצבא הבריטי |
| --- |
| 

|  |
| --- |
| **משמר:** משמר הגרנדירים • משמר קולדסטרים • המשמר הסקוטי • המשמר האירי • המשמר הוולשי • משמר לונדון • **רגליים:** הרגימנט המלכותי של סקוטלנד • הרגימנט המלכותי של נסיכת ויילס • רגימנט דוכס לנקסטר • רגימנט הפוסיליירים המלכותי • הרגימנט האנגליאני המלכותי • רגימנט יורקשייר • הרגימנט המרסיאני • הרגימנט הוולשי המלכותי • הרגימנט האירי המלכותי • הרגימנט המוצנח • **רובאים:** רגימנט רובאי גורקה המלכותי • רגימנט הרובאים • **טריטוריות מעבר לים:** רגימנט גיברלטר המלכותי • רגימנט ברמודה המלכותי |

 |

|  |  |  |
| --- | --- | --- |
| **הקודם**:**הרגימנט המוצנח** | **סדר בכירות בחיל הרגלים** מקום 16 | **הבא**:**רגימנט הרובאים** |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 6200f5c1-6da5-44df-b7a2-a6eb1dd8487b

 |
**מתודלקים** (באנגלית: **Obliterated**) היא סדרת פעולה אמריקאית שנוצרה על ידי ג'ון הורביץ, היידן שלוסברג וג'וש הלד. בסדרה מככבים ניק זאנו ושלי הניג. הסדרה בת שמונת הפרקים הוקרנה בבכורה בנטפליקס ב-30 בנובמבר 2023.

עלילה
-----

צוות מבצעים מובחר ומיוחד המורכב מאנשי מבצעים מכמה חילות בצבא ארצות הברית ושירותי המודיעין של ארה"ב חובר כדי למנוע מרשת טרור קטלנית לפוצץ את לאס וגאס. הם משלימים את המשימה וחוגגים עם לילה בעיר. מין, סמים ואלכוהול נצרכים באותו לילה לרוב. הם מגלים שהפצצה הגרעינית שהם נטרלו הייתה מזויפת, אז הצוות חייב להילחם בשיכרונם כדי למצוא את הפצצה האמיתית שתציל את העיר.

שחקנים ודמויות
--------------

### תפקיד ראשי

* ניק זאנו - צ'אד מקנייט, קצין בכיר באריות הים
* שלי הניג - אווה וינטרס, קצינת CIA וראש צוות
* טרנס טרל - טראנק, קצין ראשי בחיל הים
* אליסון גורסקה - לאנה, נערה מהמסיבה
* סי תומאס האוול - האגרטי, טכנאי חבלה וסילוק פצצות וסמל בצבא ארה"ב
* יוג'ין קים - קפטן פול יונג, טייס מסוקים של חיל האוויר האמריקני
* פאולה לאזארו - אנג'לה גומז, צלפת בחיל הנחתים האמריקאי וסמלת
* קימי ראטלדג' - מאיה לרנר, מומחית מחשבים של NSA

### תפקיד משנה

* קארל למבלי - לנגדון, ראש ה-CIA
* דייוויד קוסטבייל - מדוקס, פעיל שוק שחור
* קוסטה רונין - איוון קוסלוב, סוחר נשק
* לינדזי קראפט - יאני, זמרת טרקלין
* טוביאס ילינק - ארן
* מיני מילס - ג'ן, בתו של פול
* זאק זגוריה - בלאסט, החבר של ג'ן
* ג'ייסון מנצוקאס - קולו של זוג, הגרמלין שפול יאנג הטייס הוזה לאחר שלקח פטריות

### תפקיד אורח

* וירג'יניה מדסן - מארג'
* לורי פטי בתור- סוזן המטורפת
* קלייב סטנדן - ליאם
* איבן ג'ורה - ולאד
* קסטון ג'ון - מר דוגן

הפקה
----

ג'ון הורביץ, היידן שלוסברג וג'וש הלד יוצרי סדרת הטלוויזיה *קוברה קאי* יצרו את *"מתודלקים*. באוקטובר 2019, חברת ההפקות TBS נתנה אישור להפקת סדרה בת עשרה פרקים; עם זאת, הסדרהנ הועברה מאוחר יותר מ-TBS לנטפליקס ואלה צימצמו את הסדרה לשמונה פרקים. הורביץ, שלוסברג והלד גם ביימו, ודינה הילייר הייתה שותפה להפקה. ניק זאנו ושלי הניג לוהקו לתפקידים הראשיים, ומאוחר יותר לוהקו טרנס טרל, אליסון גורסקה, סי תומאס האוול, יוג'ין קים, פאולה לאזארו וקימי ראטלדג'. ליהוק לתפקידים חוזרים נוספים וכוכבי אורח פורסמו באוקטובר 2022.

הפצה
----

הסדרה הוקרנה לראשונה בנטפליקס ב-30 בנובמבר 2023.

קישורים חיצוניים
----------------

* "מתודלקים", במסד הנתונים הקולנועיים IMDb (באנגלית)
* "מתודלקים", באתר נטפליקס
**אצטדיון פלוגרנדה** (בספרדית Estadio Palogrande) הוא אצטדיון כדורגל הממוקם בעיר מניסלס שבקולומביה ותכולתו היא 42,678 מקומות. האצטדיון משמש בתור מגרשה הביתי של קבוצת אונסה קלדס. האצטדיון אירח בעבר את משחקי הקופה אמריקה 2001, גמר גביע ליברטדורס ב-2004 ואת המונדיאליטו ב-2011.

היסטוריה
--------

אצטדיון פלוגרנדה הוקם לראשונה ב-1936 ועלות הבניה שלו הייתה כ-5,500,000 פסו. הוא נבנה בעיקר עבור משחקיה הלאומיים של קולומביה שהתקיימו באותה תקופה במניסלס. משחק הכדורגל הרשמי הראשון שנערך באצטדיון היה ב-15 באוגוסט 1948 שבו אירחה דפורטס קלדס את אינדפנדיינטה סנטה פה והסתיים ב-1-1. ב-1949, במלאת 100 שנים לעיר, שונה שמו של האצטדיון לשמו של ראש העיר: פרננדו לונדוניו לונדוניו. האצטדיון הכיל 16,000 מקומות ושימש קבוצות כמו אתלטיקו קבל, אתלטיקו מניסלס, דפורטיבו מניסלס, אונסה דפורטיבו ודפורטס קלדס.

בשנת 1993 הוחלט להרוס את אצטדיון פרננדו לונדוניו לונדוניו ולבנות במקומו אחד חדש יותר וגדול יותר, האצטדיון הנוכחי. הבניה הסתיימה ב-1994 והאצטדיון קיבל חזרה את שמו המקורי: פלוגרנדה. הפתיחה הייתה ב-30 ביולי 1994 במשחק ידידות בין אונסה קלדס לקרוזיירו, משחק שהסתיים בניצחון של הברזילאים 5-2. לקראת גביע העולם עד גיל 20 אותו אירחה קולומביה ב-2011, שופץ האצטדיון ומקומות העמידה הוחלפו במושבים. הוחלפו גם המלתחות, תאי העיתונאים וחדרי ההלבשה בסך הכל עלות של 8,500,000 דולר.

צילום פנורמי של אצטדיון פלוגרנדה
מבט מחוץ לאצטדיון

אירועים מרכזיים
---------------

* משחקי הקופה אמריקה 2001
* גמר גביע ליברטדורס ב-2004
* משחקי המונדיאליטו 2011

קישורים חיצוניים
----------------

ויקישיתוף מדיה וקבצים בנושא **אצטדיון פלוגרנדה** בוויקישיתוף
**סע וטוס** היה שירות שכלל איסוף הטסים בתחנות קבועות בישראל והסעתם באוטובוס לנמל התעופה הבינלאומי בעמאן, ירדן, וטיסה ממנו אל היעד הסופי עם חברת תעופה שאינה הפעילה טיסות מישראל באותו הזמן – בעיקר חברות תעופה ממדינות המפרץ הפרסי, אך גם עם חברת התעופה רויאל ג'ורדניאן שמפעילה טיסות מישראל. השירות הופעל לראשונה בשנת 2005 והוצע על ידי מספר סוכנויות תיירות. נכון לשנת 2022 השירות אינו פעיל.

מטרת השירות הייתה להוזיל את מחירי הטיסה למזרח הרחוק והודו. לרוב, מחיר הטיסות עם עצירת ביניים במדינות המפרץ הפרסי היו זולות בצורה משמעותית ממחירי הטיסות של חברות התעופה המפעילות טיסות מהארץ.

הטיסות שהופעלו בשירות
---------------------

חברות התעופה שהטיסו נוסעים במסגרת שירות 'סע וטוס' מירדן השתנו בהתאם ליעדים, לזמינות ולעונות התיירות השונות. להלן רשימת חברות התעופה שטיסותיהן היו חלק מהשירות:

* חברת איתיחאד איירווייז מאיחוד האמירויות הערביות, עם עצירת ביניים באבו דאבי.
* חברת קטאר איירווייז הקטרית, עם עצירת ביניים בדוחא.
* חברת גאלף אייר מבחריין, עם עצירת ביניים במנאמה.
* חברת אמירטס מאיחוד האמירויות הערביות, עם עצירת ביניים בדובאי.
* חברת רויאל ג'ורדניאן - טיסות ישירות להודו ותאילנד.

טיסה דרך מדינות ערב
-------------------

ישראלים השוהים בשדות התעופה של מדינות המפרץ הפרסי בהמתינם לטיסת ההמשך, אינם מחויבים לעבור הליך ביקורת גבולות כלשהו, וכן אינם מורשים לעזוב את שדה התעופה.

ראו גם
------

* קו 100 לקהיר

קישורים חיצוניים
----------------

* יונתן בייסקי, ‏תופעה: ישראלים טסים למזרח דרך מדינות אויב, באתר ‏מאקו‏, 1 במרץ 2012
**די אֶרְצְטֶה** (בגרמנית: **Die Ärzte**, "הרופאים"; בסמליל הרשמי מופיע האומלאוט עם שלוש נקודות) היא להקת פאנק רוק גרמנית. מאז היווסדה מכרה כשבעה מיליון תקליטים בגרמניה, אוסטריה ושווייץ. ארבעה מאלבומיהם דורגו כאלבום זהב ושישה כפלטינה.

היסטוריה
--------

הלהקה נוסדה ב-1982 במערב ברלין על ידי הסולן יאן אולריך מקס פטר (Vetter), הידוע בשם הבמה שלו "פארין אוּרלַאוּבּ" (Farin Urlaub – משחק מילים על "צא לחופשה" בגרמנית, Fahr in Urlaub), המתופף, הנגן והזמר דירק אלברט פֶלזֶנהַיימֶר, "בֶּלָה ב.", והבסיסט האנס רוּנגֶה. ב-1983 יצא המיני-אלבום הראשון שלהם, "...Uns geht's prima" (הולך לנו מצוין...). כעבור זמן מה הם חתמו על חוזה עם קולומביה רקורדס שערכה את האלבום המלא הראשון שלהם, Debil (דביל), וזה הופץ ב-1984. במהלך שנות ה-80 פרש רונגה, וב-1988 התפרקה הלהקה סופית. פארין ובלה החליטו על איחוד מחדש ב-1993 וצירפו את הבסיסט יליד צ'ילה אלברטו גונזלס. באותה שנה הם הוציאו את האלבום "Die Bestie in Menschengestalt" (החיה בצלם אדם), בו נכלל השיר "Schrei nach Liebe" (צרחה לאהבה) שהביע מסר אנטי-גזעני אל מול התחזקות הימין והפך לאחת מיצירותיהם הידועות. הוא זכה לביצועים נוספים על ידי הרכבים כמו די טוטן הוזן. ב-1998 הופץ שירם "Männer sind Schweine" (גברים הם חזירים), הנחשב למצליח ולמפורסם ביותר שלהם. הוא הגיע למקום הראשון במצעדי הפזמונים של גרמניה, אוסטריה ושווייץ גם יחד. לאחר סדרה של סיבובי הופעות החליטה הלהקה לקחת פסק זמן ולעולם לא לבצע את "גברים הם חזירים" שוב. ב-2003, בטקס פרסי המוזיקה של MTV אירופה, הם זכו בפרס להרכב הגרמני המצליח ביותר. כמו כן, זכו בארבעה פרסי אקו של התאחדות חברות התקליטים הגרמניות.

אלבומים
-------

* 1984: Debil
* 1985: Im Schatten der Ärzte
* 1986: Die Ärzte
* 1988: Das ist nicht die ganze Wahrheit
* 1993: Die Bestie in Menschengestalt
* 1995: Planet Punk
* 1996: Le Frisur
* 1998: 13
* 2000: Runter mit den Spendierhosen, Unsichtbarer!
* 2003: Geräusch
* 2005: Devil
* 2007: Jazz ist anders
* 2012: auch

קישורים חיצוניים
----------------

ויקישיתוף מדיה וקבצים בנושא **די ארצטה** בוויקישיתוף
* אתר האינטרנט הרשמי של די ארצטה (בגרמנית)
* די ארצטה, סרטונים בערוץ היוטיוב

* די ארצטה, במסד הנתונים הקולנועיים IMDb (באנגלית)

* די ארצטה, באתר ספוטיפיי

* די ארצטה, באתר סאונדקלאוד (באנגלית)

* די ארצטה, באתר Last.fm (באנגלית)

* די ארצטה, באתר AllMusic (באנגלית)

* די ארצטה, באתר MusicBrainz (באנגלית)

* די ארצטה, באתר דיזר

* די ארצטה, באתר Discogs (באנגלית)

* די ארצטה, באתר Songkick (באנגלית)

* די ארצטה, באתר SecondHandSongs

* די ארצטה, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1217816-0
* ISNI: 0000 0001 2204 3165
* LCCN: no00029599
* MusicBrainz: f2fb0ff0-5679-42ec-a55c-15109ce6e320
* NKC: olak2010605886
* SUDOC: 082967512
* VIAF: 168545086
* WorldCat: lccn-no00029599

 |
**תאוריית הקפיצה האלסטית החוזרת** (אנ') היא הסבר לאופן שבו אנרגיה משתחררת במהלך רעידת אדמה.

התיאוריה וראשית ימיה
--------------------

המחשה לתאוריית "הקפיצה האלסטית החוזרת".
כאשר קרום כדור הארץ מתעוות, הסלעים משני צידיו של ההעתק (השבר) נתונים ללחץ גזירה. לאט לאט הם מתעוותים, עד שהמאמץ חורג מהקשיחות (אנ') הפנימית שלהם. או אז הם נפרדים עם קרע לאורך ההעתק; התנועה הפתאומית משחררת אנרגיה מצטברת, והסלעים נצמדים חזרה כמעט לצורתם המקורית. המסה המוצקה בעבר מתחלקת בין שני הלוחות הטקטוניים הנעים לאט, האנרגיה המשתחררת דרך הקרום בגל סיסמי.

הגיאופיזיקאי הארי פילדינג ריד (אנ') בחן במשך 50 השנים שקדמו לרעידת האדמה הגדולה בסן פרנסיסקו ב-1906, את מידת ההסטה של פני השטח לאורך שבר סן אנדראס. לאחר הרעידה, הוא מצא עדויות להסטה של בסך הכל 3.2 מ' במהלך אותה תקופה. הוא הגיע למסקנה שהרעידה הייתה כנראה תוצאה של הַחָזַרה האלסטית של אנרגיית המתח שנאגרה בסלעים משני צידי ההעתק. מדידות מאוחרות יותר באמצעות מערכת המיקום הגלובלית תומכות במידה רבה בתיאוריה של ריד כבסיס לתנועה הסייסמית.

שני הצדדים של העתק פעיל, אך נעול, נעים באיטיות לכיוונים שונים, כאשר אנרגיית מתח אלסטי מצטברת בכל מסת סלע שצמודה אליהם. לפיכך, אם כביש נבנה ישר על פני ההעתק כמו במצב Time1 של האיור, הוא ניצב להעתק בנקודה E, שבה ההעתק נעול. תנועת ההעתק הכוללת (חצים גדולים) גורמת לסלעים על פני ההעתק הנעול לצבור עיוות אלסטי, כמו במצב Time2. מעוות זה עשוי להיבנות בקצב של כמה סנטימטרים או מילימטרים בשנה. כאשר המתח המצטבר גדול מספיק כדי להתגבר על קשיחות הסלעים, כלומר, הסלעים לא יכולים יותר לאצור בתוכם את האנרגיה, התוצאה היא שבירה פתאומית, או קפיצה חזרה לצורה הכמעט מקורית. הטלטלה המורגשת על פני השטח כתוצאה מכך היא רעידת אדמה. תנועה פתאומית זו גורמת להזזה של פני הכביש, כפי שמוצג במצב Time3. האנרגיה האצורה משתחררת בחלקה כחום, בחלקה כשינוי הסלע, ובחלקה כגל סיסמי.

הערות שוליים
------------

1. ↑  קשיחות היא תרגום לעברית של המונח Rigidity שמשמעותו בגאולוגיה: תכונת התנגדות החומר למאמץ של גזירה.
2. ↑  Reid, H. F. 1910. *T*he Mechanics of the Earthquake, The California Earthquake of April 18, 1906; Report of the State Investigation Commission*,* Vol.2, Carnegie Institution of Washington, Washington, D.C. pp. 16-28
3. ↑  Monroe, J.S. Wicander, R. (2011). The Changing Earth: Exploring Geology and Evolution (6 ed.), Cengage Learning, p. 203.
4. ↑  Reid's Elastic Rebound Theory, USGS -Science for a Changing World